ÎNŢELEGERE DE PRIETENIE ŞI COOPERARE

ÎNTRE MUNICIPIUL TIMIŞOARA, JUDEŢUL TIMIŞ, DIN ROMÂNIA

ŞI 

COMITETUL POPULAR AL ORAŞULUI DA NANG, DIN VIETNAM

Municipiul Timișoara, Judeţul Timiş, din România,

reprezentat de domnul Nicolae Robu, Primarul Municipiului Timișoara,

și

Comitetul Popular al oraşului Da Nang, din Vietnam,

reprezentat de domnul Van Huu Chien, Președintele Comitetului Popular al oraşului Da Nang, 

denumite în continuare Părţi,

Bazându-se pe relaţiile de prietenie și cooperare dintre România și Vietnam,

Dorind să consolideze relaţiile între autorităţile locale din municipiul Timisoara şi oraşul Da Nang și să promoveze prietenia și cooperarea între locuitorii celor două orașe,

convin să încheie prezenta Înţelegere de Prietenie și Cooperare:

Articolul 1
Părţile își exprimă dorinţa de a stabili și întreţine relaţii de prietenie și cooperare cu scopul de a promova buna înţelegere între cetăţenii celor două oraşe, de a facilita legături între cetăţeni și instituţii din cele două orașe şi de a încuraja schimburile în domeniile social, economic și cultural.

Articolul 2
Părţile convin să coopereze în următoarele domenii de interes: comerţ și investiţii, turism, înalte tehnologii, tehnologia informaţiei, educaţie, cultură, tineret și sport.

Articolul 3
Pentru a dezvolta relaţiile dintre cele două orașe, Părţile convin să coopereze prin intermediul administraţiilor publice locale prin schimburi de experienţă și bune practici în domeniile de interes mai sus menţionate.
Articolul 4
Părţile convin de asemenea să încurajeze legăturile și să faciliteze schimburile între entităţi publice și private din cele două orașe în domeniile mai sus menţionate.

Articolul 5
Cooperarea în domeniile mai sus menţionate nu exclude schimburile în alte domenii care ar putea fi considerate oportune și benefice pentru interesul comun al Părţilor.

Articolul 6
Părţile convin să sprijine reciproc promovarea programelor, proiectelor și activităţilor comune din domeniile stabilite prin prezenta Înţelegere.

Articolul 7
Părţile se angajează să consolideze și să intensifice cooperarea în domeniile mai sus menţionate în conformitate cu competenţele proprii şi legislaţiile naţionale în vigoare în România și Vietnam.
Articolul 8
Pentru implementarea eficientă a prezentei Înţelegeri, Părţile desemnează următoarele puncte focale:

Punct focal Timișoara: Biroul Relaţii Internaţionale;

Punct focal Da Nang: Departamentul de Afaceri Externe al oraşului Da Nang.
Articolul 9
Părţile vor suporta cheltuielile apărute în cursul implementării prezentei Înţelegeri pe bază de reciprocitate, în limitele stipulate de legislaţiile naţionale în vigoare ale statelor celor două Părţi.
Articolul 10
1) Prezenta Înţelegere este încheiată pe o perioadă nedeterminată şi intră în vigoare la data semnării.
2) Prezenta Înţelegere poate fi amendată oricând, prin acordul reciproc în scris al Părţilor. Amendamentele intră în vigoare la data semnării.

3) Oricare dintre Părţi poate denunţa prezenta Înţelegere, printr-o înştiinţare scrisă adresată celeilalte Părţi. Înţelegerea îşi încetează valabilitatea la data primirii unei asemenea înştiinţări.

4) Încetarea prezentei Înţelegeri nu va afecta punerea în aplicare a programelor și proiectelor demarate în perioada de valabilitate a Înţelegerii, cu exceptia cazului în care Părţile au convenit altfel.

Semnată la ...........(orașul)......, la .......(data)...... , în două exemplare originale fiecare, în limbile română, vietnameză şi engleză, toate textele fiind egal autentice. În caz de diferende de interpretare textul în limba engleză va prevala.

